Paralen v tehotenstve
Dobrý deň, chcela by som sa spýtať. Som v 14tt. Dosť často ma bolieva hlava a niekedy keď si nedám včas tabletu na bolesť to prejde do toho že mi je na vracanie. Odkedy som tehotná taletky si dávať nechcem ale niekedy to inak nejde. Chcem sa spýtať či je paralen bezpečny a ako často sa dá užívať.
Dobrý deň,
ďakujeme za vašu otázku.
Telo ženy počas gravidity prechádza veľkou zmenou. Bolesť hlavy, striedanie nálad, chuť na neobvyklé potraviny či väčší nával energie sú jedny z príznakov ktoré sa môžu objavovať počas druhého trimestra tehotenstva. Je to spôsobené zmenou hormonálnych hladín. V prípade horúčky či bolesti rôzneho pôvodu je užívanie paracetamolu vhodnou voľbou počas tehotenstva. Veľké množstvo údajov u tehotných žien nepoukazuje na malformačnú toxicitu ani na toxický vplyv na plod/novorodenca. Ak je to klinicky potrebné, paracetamol sa môže podávať počas tehotenstva, avšak má byť použitá minimálna účinná dávka po čo najkratšiu dobu a s najnižšiu možnou frekvenciou. Dospelým a dospievajúcim sa podáva 500 mg – 1 000 mg paracetamolu (1– 2 tablety PARALENU 500) podľa potreby v časovom odstupe najmenej 4 hodiny do maximálnej dennej dávky 4 g (8 tabliet napríklad PARALENU 500), najvyššia jednotlivá dávka je 1 g (2 tablety PARALENU 500). Kľudne môžete užiť pri bolesti či horúčke 1 tabletu s obsahom paracetamolu. Vprípade pretrvávajúcich či zhoršujúcich sa ťažkostí sa poraďte aj so svojim gynekológom.
S prianím pekného dňa,
PharmDr. Anna Pacalajová